વર્તમાન ર૦૧૮નું ચોમાસુ સત્ર અનોખું રહેવાની સંભાવના હતી. ગત બજેટસત્રમાં બજેટ પાસ કરવા સિવાય ખાસ કોઇ મહત્ત્વના કે ગંભીર મુદ્દાઓ પર ચર્ચા થઇ શકી ન હતી. થોડી ગરમાગરમી વચ્ચે તેલુગુ દેશમ પાર્ટીએ સત્તાધારી ભાજપ સાથે છેડો ફાડ્યો તે ઘટના નોંધપાત્ર રહી તો દક્ષિણનાં રાજ્યએ પણ ૧પમા નાણાં આયોગ સામે પોતાનો રોષ ઠાલવ્યો.વિવિધ રાજ્યમાં સત્તા પર રહેલા પ્રાદેશિક પક્ષોએ પોતપોતાના રાજ્ય માટે વધુ સહાયની માગણીઓના મુદ્દે સંસદમાં રજૂઆત કરી. દરમિયાન વચ્ચે કર્ણાટકની ચૂંટણી પણ યોજાઇ ગઇ.